Arrac-nni uqbel ad terbu yemma-tsen, ruḥen di sebɛa ɣer lexla, akken wwḍen, inṭeq umenzu yenna-asen: «Ay atmaten-iw, tikkelt-a ma terna-d yemma-tneɣ taqcict ad ṭṭfeɣ ajewaq ad ɣenniɣ, ad ceḍḥeɣ ma terna-d aqcic wis tmanya ad ṭṭffeɣ abrid ad nnejleɣ, ad ruḥeɣ anida iyi-ssawḍen iḍarren-iw ad awḍeɣ, anida yekteb Ṛebbi ad qqimeɣ ». Dɣa atmaten-is di setta, ddan d ṛṛay n gma-tsennnan-as : «D ayen ik-yerḥan i yaɣ-yerḥan ula d nekkni, ad k-netbeɛ anida teddiḍ ad d-neddu ula d nekkni ». Netta yuɣ lḥal, kra akken mcawaren, kra akken hedren ɣef tmeẓẓuɣt n yiwet n temɣart tamcumt. Tamɣart-a seg zik i tekreh atmaten-a tettasem seg-sen. Limer tettaf ur tentettwali aradi sebɛa,tettasem seg-sen.